OpenLLM-France/wikimedia huggingface dataset:
# Grup de Transsexuals Masculins de Barcelona

Grup de Transsexuals Masculins de Barcelona (GTMB) és una associació fundada el 2000 que defensa i reivindica els drets dels transsexuals masculins i que reflexiona sobre la qüestió identitària d'aquest col·lectiu.
El grup va néixer dintre del Col·lectiu de Transsexuals de Catalunya, on des de 1993 havia anat en augment el nombre de transsexuals masculins, que en estabilitzar-se i davant la necessitat de tenir veu pròpia van decidir crear la seva pròpia associació independent, fet que es va materialitzar el 2003. Des d'aleshores es reuneixen a la seu del Col·lectiu Gai de Barcelona, al passatge Valeri Serra, 23.
L'associació és de caràcter assembleari i combina accions reivindicatives amb la interlocució amb les institucions públiques. A més té un fort component de transformació social, i es dedica també a la reflexió idenditària sobre el col·lectiu de transsexuals masculins. De GTMB en va sorgir Guerrilla Travolaka, una entitat més intermitent, que ha tingut uns plantejaments més transgressors i propers a la teoria queer.
El 2001 va formar part del Bloc Rosa amb altres associacions, com Lesbianes Feministes, Front d'Alliberament Gai de Catalunya, Assemblea Stonewall, Col·lectiu Gai de Barcelona, entitat que va impulsar-lo per protestar contra la guerra d'Iraq, i que va fer-se ressò amb una campanya d'abolició del matrimoni civil.

## Referències

* 1 2 3 4 5 Coll-Planas, Gerard. Entre l’impacte i la pèrdua d’autonomia: estratègies dels moviments socials en front de les institucions públiques. Els casos del moviment ecologista, feminista i lèsbic-gai-transsexual. Institut de Govern i Polítiques Públiques - Universitat Autònoma de Barcelona, 2006, p. 14-15.
* 1 2 Coll-Planas, Gerard. Moviment lesbic i gai català: una proposta analítica de posicions polítiques. Universitat Autònoma de Barcelona, 2006, p. 101, 117.
* ↑ Tort Casals, Xavier (coord.). Inventari sobre les polítiques adreçades a la comunitat LGTB. Barcelona: Ajuntament de Barcelona, 2009, p. 8.
* ↑ «Grup de Transsexuals Masculins». Ajuntament de Barcelona. [Consulta: 2 juliol 2022].
* 1 2 Coll-Planas, Gerard; Bustamante Senabre, Gemma; Missé Sánchez, Miquel. Transitant per les fronteres del gènere. Barcelona: Generalitat de Catalunya - Departament d'Acció Social i Ciutadania - Secretaria de Joventut, 2009, p. 28.
# Hind Laroussi

Hind Laroussi Tahiri, més coneguda com a Hind (Gouda, 3 de desembre de 1984) és una cantant neerlandesa-marroquina. És coneguda per la seva participació en la primera edició del programa de televisió neerlandès Idols el 2003, on va aconseguir el tercer lloc. El 2004 va guanyar l'Edison al millor debutant.
Va participar pels Països Baixos al Festival de la Cançó d'Eurovisió 2008 amb la canço Your Heart belongs to Me. No va arribar a la final.

## Referències

* ↑ «Hind niet door naar finale songfestival» (en neerlandès). Nu.nl, 20-05-2008. [Consulta: 23 gener 2016].

## Enllaços externs

* Web oficial de Hind Arxivat 2017-05-27 a Wayback Machine.
# Economia de Belize

L'economia de Belize és la més petita de Centreamèrica, però és la tercera en PIB per capita de la regió, només després de Panamà i Costa Rica. El turisme, l'agricultura i la manufactura són les principals fonts de generació de divises. Els principals productes d'exportació són els productes del mar, cítrics, canya de sucre, plàtan i robes. L'estabilitat de la moneda és un dels atractius per a la inversió estrangera. En 1996 l'ingrés per capita va ser de US$ 2.308 mentre que en 1989 havia estat de $1.664, la qual cosa va representar un creixement de 39%. El producte intern brut (PIB) va créixer 67% entre 1989 ($306 milions) i 1996 ($512 milions), mentre que la població va créixer 21% en aquest mateix període. El PIB va registrar una taxa de creixement real de 3,8% en 1995 i d'1,5% en 1996. Encara que la inflació és baixa, en 1996 es va intensificar: l'índex de preus al consumidor va ser de 2,8% en 1995 i de 6,4% en 1996, mentre que la mitjana dels cinc anys anteriors va ser de 3,2%.
Des de 1998, fins a l'any 2002, el turisme ha representat el 19,9% del PIB. La descoberta de petroli el 2006 va impulsar l'economia, i va haver-hi un creixement de la producció el 2009.

## Referències

* 1 2 CIA. «The World Factbook». Arxivat de l'original el 2013-05-13. [Consulta: 20 setembre 2015].

## Enllaços externs

* Economia de Belize (anglès)
# Macarthur FC

El Macarthur Football Club, conegut comunament com els Bulls o simplement Macarthur, és un club de futbol professional australià amb seu a South Western Sydney, Nova Gal·les del Sud. Competeix a la principal competició de futbol d'Austràlia, la A-League, sota la llicència de les Lligues professionals australianes (APL). El 13 de desembre de 2018, es va anunciar que el club seria acceptat a l'A-League com a part del nou procés d'expansió. Va ser admès a la A-League el 2019. És un dels tres equips de Sydney de la lliga, els altres són el Sydney FC i el Western Sydney Wanderers.

## Referències

* ↑ «Winning expansion bids decided – report». The World Game. Arxivat de l'original el 29 November 2018. [Consulta: 14 December 2018].
# Appalousa

Els appalousa (també opelousa) eren un poble d'amerindis dels Estats Units que ocupaven l'àrea al voltant de l'actual Opelousas (Louisiana) a l'oest del baix riu Mississipi abans del contacte amb els europeus en el segle xviii. En diversos moments de la seva història es van associar amb els veïns atakapes i chitimacha.
Es creu que el nom Opelousas pot tenir molts significats, però el més comunament acceptada és "cama negra". La tribu era coneguda per pintar o tenyir les seves cuixes de color fosc.
Michel De Birotte, qui va viure a Louisiana de 1690 a 1734, uns quaranta anys què va passar vivint entre els indis, va dir que els appalousa vivien just a l'oest de dos petits llacs. Aquesta descripció es pensa aplicar a Leonard Swamp (a l'est de l'actual Opelousas). En aquest període, aquest va ser el canal més occidental de la riu Mississipi. A causa dels dipòsits de minerals i del gran nombre de fulles que cobrien la part inferior, les aigües del llac semblaven negres. Els appalousa que caçaven i pescaven al llac va trobar que les seves cames quedaven tacades de negre per aquestes aigües.

## Llengua

El Dr. John Sibley informà en una carta de 1805 a Thomas Jefferson que els opelousa parlaven una llengua diferent dels altres, però molts entenien atakapa (en si mateixa una llengua aïllada) i francès. (Aquesta àrea havia estat colonitzada pels francesos des mitjans del segle xviii.) La seva llengua està completament indocumentada.
Al segle xx, els antropòlegs John Reed Swanton i Frederick Webb Hodge classificaren provisionalment l'idioma opelousa com a atakapa.

## Referències

* ↑ Hebert, Rev. Donald J., "Appendix C: Rummaging through old church records of Opelousas", Southwest Louisiana Records, Vol 1B, Complete Revision, 1996. p. 762.

## Bibliografia

* Goddard, Ives. (2005). "The indigenous languages of the Southeast", Anthropological Linguistics, 47 (1), 1–60.

## Enllaços externs

* Opelousas, by Alana A. Carmon
* Opelousa Arxivat 2015-04-25 a Wayback Machine.
* Opelousa Indian Tribe History Arxivat 2006-10-07 a Wayback Machine.
# Dècada del 1510 aC

La dècada del 151 aC comprèn el període que va des de l'1 de gener del 1519 aC fins al 31 de desembre del 1510 aC.

## Esdeveniments

* 1518 aC, mort de Tuthmosis I i el succeix el seu fill Tuthmosis II, nascut d'una concubina; per consolidar-se al tron s'ha de casar amb la seva germana Hatshepsut (filla legítima de Thutmosis I).
* 1510 aC, Tuthmosis II envia una expedició cap al país de Nü (nord de Síria) on vivien els shasu.
* Vers 1510 aC, Tuthmosis II sufoca una revolta a Núbia
* Vers 1510 aC, A Argos regnat llegendari d'Abant (Abantes o Abas), el 12è rei, que regnarà sobre l'Argòlida uns 11 anys i fundarà la dinastia dels Abàntides o Abantiades. La llegenda esmenta als seus dos fills, Pretos (o Proetos, el primer successor) i Acrisi (germà bessó i segon successor); com a posteriors successors s'esmenta a Perseu Eurimedó (fill de Zeus i Danae, la filla d'Acrisi) que hauria bescanviat el seu domini pel de Tirint (Tyrins) i sobre el seu nou domini va fundar el regne de Micenes; Megapenthes, abans reu de Tirint, fill de Pretos; i Argeu, fill de Megapenthes.

## Personatges destacats

* Abant, mític rei d'Argos
* Tuthmosis II, faraó d'Egipte
# Bisbat de Hrodna

El bisbat de Hrodna (belarús: Гродзенская дыяцэзія, llatí: Dioecesis Grodnensis Latinorum) és una seu de l'Església Catòlica a Belarús, sufragània de l'arquebisbat de Minsk-Mahiliou. Al 2016 tenia 573.215 batejats sobre una població de 1.052.800 habitants. Des de 1991 el bisbe n'és Aleksander Kaszkiewicz.

## Territori

La diòcesi comprèn el voblasc' de Hrodna, a la part nord-occidental de Belarús. La ciutat de Hrodna, on es troba la catedral de Sant Francesc Xavier, n'és la seu episcopal.
El territori s'estén sobre 25.000 km². Està dividit en 195 parròquies, agrupades en setze vicariats: Astravyets, Ašmjany, Byerastavitsa, Hrodna ovest, Hrodna est, Dzyatlava, Iuye, Lida, Masty, Navahrudak, Radun', Sapotskin, Slonim, Smarhon', Shchuchyn i Vawkavysk.

## Història

La diòcesi va ser erigida el 13 d'abril de 1991, mitjançant la butlla Qui operam del papa Joan Pau II. Va incorporar territori de l'arquebisbat de Vílnius i en part del bisbat de Lomza.
El 25 de novembre de 1993, mitjançant la constitució apostòlica Probe novimus, Joan Pau II confirmà la Mare de Déu, venerada sota el títol de Mater Misericordiae, patrona principal de la diòcesi, i els sants Casimir de Cracòvia i Maksymilian Maria Kolbe com a patrons secundaris.
El ocasió del 25è aniversari de la fundació, la diòcesi allotjà el congrés eucarístic nacional de Belarús (maig de 2016), amb la presència de l'enviat especial del papa Francesc, el cardenal Zenon Grocholewski.

## Cronologia episcopal

* Aleksander Kaszkiewicz, des del 13 d'abril de 1991
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 670.000 | 1.150.000 | 58,3 | 140 | 74 | 66 | 4.785 | | 72 | 185 | 163 |
| 2000 | 665.000 | 1.135.000 | 58,6 | 150 | 84 | 66 | 4.433 | | 73 | 180 | 165 |
| 2001 | 659.000 | 1.078.000 | 61,1 | 159 | 94 | 65 | 4.144 | | 71 | 160 | 165 |
| 2002 | 637.000 | 1.022.000 | 62,3 | 169 | 105 | 64 | 3.769 | | 69 | 175 | 169 |
| 2003 | 634.000 | 1.015.000 | 62,5 | 169 | 107 | 62 | 3.751 | | 67 | 177 | 169 |
| 2004 | 630.000 | 1.010.000 | 62,4 | 182 | 120 | 62 | 3.461 | | 68 | 173 | 170 |
| 2006 | 600.000 | 980.000 | 61,2 | 185 | 135 | 50 | 3.243 | | 53 | 185 | 170 |
| 2013 | 582.540 | 1.058.346 | 55,0 | 202 | 148 | 54 | 2.883 | | 55 | 143 | 194 |
| 2016 | 573.215 | 1.052.800 | 54,4 | 211 | 160 | 51 | 2.716 | | 51 | 120 | 195 |

## Referències

* ↑ Carta apostòlica Probe novimus, AAS 86 (1994), p. 226. (llatí)
* ↑ Cheney, David M. «Grodno (Diocese)» (en anglès). Catholic-Hierarchy. [Consulta: 2 agost 2022].

## Bibliografia

* Butlla Qui operam, AAS 83 (1991), pp. 541–542 (llatí)
* Anuari pontifici del 2017 i anteriors, publicat a www.catholic-hierarchy.org a la pàgina Diocese of Hrodna (anglès)
* Pàgina oficial de la diòcesi (bielorús)
* Esquema de la diòcesi a www.gcatholic.org (anglès)
* Esquema de la diòcesi Arxivat 6 June 2004$^{[Datemismatch]}$ a Wayback Machine. sobre la pàgina de la Conferència episcopal belarussa(anglès)
# Hindan

Hindan (o Harnad, i a la part superior Chhaja) és un riu de l'estat d'Uttar Pradesh, a l'extrem occidental, prop del territori de Delhi (Territori de la Capital Nacional). Neix a les muntanyes Siwalik i corre en direcció sud per l'alt Doab; rep el Kali Nadi Occidental en el límit entre el districte de Meerut i el districte de Muzaffarnagar. Té un curs total d'uns 400 km i desaigua al Yamuna a Kasna (Greater Nodia) a 28° 28′ N, 77° 28′ E﻿ / ﻿28.467°N,77.467°E﻿ / 28.467; 77.467. El 1877 es va fer una comunicació per portar aigua des del Canal del Ganges Superior i per mitjà d'un tall del riu prop de Ghaziabad l'aigua es pot portar al Yamuna (en un punt prop d'Okhal); el tall es va eixamplar el 1884 i altre cop el 1901 per permetre la navegació.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Donald II d'Escòcia

Donald II d'Escòcia (gaèlic escocès: Domnall mac Causantín, mort el 900) fou rei d'Escòcia, fill de Constantí I. Va rebre l'epítet de dásachtach (home violent) en la profecia de Berchan. No va poder evitar que els vikings noruecs ocupessin les illes del nord i oest d'Orkney el 889 i les repoblessin amb germànics, amb la finalitat d'usar-les de base per la futura colonització d'Irlanda i Anglaterra. Fou el primer a figurar en escrits com a Rí Alban, i al país l'anomenaven Albanaig o Alba, ja que Escòcia no serà usat fins al segle xiii.
# Magnesiohögbomita-6N12S

La magnesiohögbomita-6N12S és un mineral de la classe dels òxids que pertany al subgrup de la magnesiohögbomita.

## Característiques

La magnesiohögbomita-6N12S és un òxid de fórmula química Mg₅Al$_{11}$TiO$_{23}$(OH). Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2022. Cristal·litza en el sistema trigonal. La seva duresa a l'escala de Mohs és 6,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 87484.

## Formació i jaciments

Va ser descoberta a l'àrea de Dewitts Corners, a la loclaitat de Bathurst, dins el comtat de Lanark (Ontario, Canadà), sent l'únic a tot el planeta on ha estat descrita aquesta espècie mineral.

## Referències

* ↑ «Magnesiohögbomite-6N12S» (en anglès). Mindat. [Consulta: 21 març 2022].
* ↑ Lykova, Inna; Rowe, Ralph; Poirier, Glenn; Giester, Gerald; Helwig, Kate «Magnesiohögbomite-6 N 12 S, Mg 5 Al 11 TiO 23 (OH), a new högbomite-group mineral from the DeWitts Corners, Ontario, Canada». Mineralogical Magazine, 85, 3, 01-06-2021, pàg. 398–405. DOI: doi:10.1180/mgm.2021.31 [Consulta: 17 octubre 2022].
# Dècada del 50
## Esdeveniments

* El Tocharian Yue-Chi o tribus es van unir sota el Kush liderat per Kujula Kadphises, creant així l'Imperi Kushan a l'Afganistan i el nord de l'Índia. (data aproximada)
* Redacció del Nou Testament.

## Personatges destacats

* Neró, emperador romà (54-68), el darrer de la dinastia julioclàudia.
* Claudi, emperador romà (41-54).
* Pau de Tars (c. 10-65), divulgà el cristianisme per l'Àsia Menor.
* Sant Pere (c. 65†), un dels dotze apòstols de Jesús i el primer Cap del Cristianisme.
* Sèneca (4-65), filòsof romà, polític, dramaturg.

## Referències

* ↑ Chandra Sagar, Krishna. Foreign influence on ancient India (en anglès). Northern Book Centre, 1992, p.164. ISBN 8172110286.
* ↑ Jensen, Irving L. Jensen's Survey of the New Testament (en anglès). Moody Publishers, 1981, p.19. ISBN 0802443087.
# Ministeri de Relacions Exteriors d'Angola

El Ministeri de Relacions Exteriors d'Angola (portuguès: 'Ministério das Relações Exteriores) és el ministeri del govern angolès que supervisa la política exterior d'Angola. El càrrec fou establert en 1975 amb José Eduardo dos Santos, més tard primer ministre. L'actual ministre Téte António ocupa el càrrec des del 9 d'abril de 2020.

## Ministres de relacions exteriors

* 1975–1976: José Eduardo dos Santos
* 1976–1984: Paulo Teixeira Jorge
* 1984–1985: José Eduardo dos Santos
* 1985–1989: Afonso Van-Dúnem M'Binda
* 1989–1992: Pedro de Castro van Dúnem
* 1992–1999: Venâncio da Silva Moura
* 1999–2008: João Bernardo de Miranda
* 2008–2010: Assunção dos Anjos
* 2010–present: Georges Rebelo Chicoti

## Referències

* ↑ Ministeri de Relacions Exteriors d'Angola - Lloc web oficial
* ↑ List of Ministers of External Relations of Angola
* ↑ grxnet.com. «Portal Oficial do Governo da República de Angola - Ministro Téte António (MIREX)» (en portuguès). [Consulta: 10 octubre 2020].
* ↑ «UN Secretary General salutes Foreign minister Téte António - Politics - Angola Press - ANGOP» (en anglès americà). [Consulta: 10 octubre 2020].

## Enllaços externs

* Ministeri de Relacions Exteriors d'Angola - Lloc web oficial
* Llista de ministres de relacions exteriors d'Angola
# Boronda

Boronda és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.325 habitants.

## Demografia

Segons el cens del 2000, Boronda tenia 1.325 habitants, 309 habitatges, i 269 famílies. La densitat de població era de 897,5 habitants/km².
Dels 309 habitatges en un 53,1% hi vivien nens de menys de 18 anys, en un 63,8% hi vivien parelles casades, en un 13,3% dones solteres, i en un 12,9% no eren unitats familiars. En el 9,7% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,27 i el nombre mitjà de persones que vivien en cada família era de 4,42.
Per edats la població es repartia de la següent manera: un 35% tenia menys de 18 anys, un 11% entre 18 i 24, un 29,6% entre 25 i 44, un 14,7% de 45 a 60 i un 9,7% 65 anys o més.
L'edat mediana era de 28 anys. Per cada 100 dones de 18 o més anys hi havia 104,5 homes.
La renda mediana per habitatge era de 46.797 $ i la renda mediana per família de 43.309 $. Els homes tenien una renda mediana de 26.089 $ mentre que les dones 22.692 $. La renda per capita de la població era de 15.365 $. Entorn del 7,6% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boronda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Boronda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Grup de Teatre Independent

El Grup de Teatre Independent procedeix de l'extingida Agrupació Dramàtica de Barcelona, i va néixer el 21 de març de 1966 amb Feliu Formosa com a director dramàtic. Les sigles de (CICF) provenen del local cedit pel Centre d'Influència Catòlica Femenina al grup. Posteriorment el grup teatral es va traslladar a Terrassa el 1970 i CICF es converteix en GTI suprimint la referència catòlica.

## Producció

Les obres que van representar van ser les següents:
* (1966) Lloguem-hi cadires (va quedar prohibida i no va arribar a estrenar-se)
* (1966) La cova del drac Txaf
* (1966) Simfonia Americana
* (1966) l'Arca de Noè al port d'Hamburg
* (1967) Els Diàlegs d'en Ruzzante
* (1967) La comèdia de l'olla
* (1967) El metge a garrotales
* (1967) La indagació
* (1967) La diada boja, o les Noces de Fígaro.

## Fons

El seu fons dels Anys 1964-1970 es conserva al Centre de Documentació i Museu de les Arts Escèniques i consta de 15 caixes de les quals podem trobar programes de mà, dossiers de companyia, figurins originals, documentació teatral i administrativa.Dins de les caixes cada document o sèries seran conservats en sobres i carpetes. Tot el fons està inventariat i disposa d'una fitxa ISADG:

## Referències

* ↑ «Fons Grup Teatre Independent - Museu de les Arts Escèniques». [Consulta: 10 octubre 2018].
* ↑ Inventari Grup de Teatre Independent
# Hind (cràter)

Hind és un cràter d'impacte lunar que es troba al sud-est de la planícia emmurallada del cràter Hiparc, i a l'est del cràter Halley. La vora de Hind està relativament lliure de desgast i deformacions, excepte per un trencament en la vora nord. No obstant això el sòl de Hind és relativament desigual, especialment en comparació de l'interior d'Halley. Hind i els cràters Hiparc C i Hiparc L formen una línia amb diàmetres decreixents que apunten al nord-est.

## Cràters satèl·lit

Per convenció aquests elements s'identifiquen en els mapes lunars col·locant la lletra en el costat del punt central del cràter que està més proper a Hind.
| Cràters satèl·lit | Hind Coordenades Diàmetre C 8° 42′ S, 7° 24′ E﻿ / ﻿8.7°S,7.4°E﻿ / -8.7; 7.4﻿ (Hind C) 7 km |

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Hind (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 14 juliol 2018].
* «LROC :: QuickMap - Targeting Mapa LROC» (en anglès). [Consulta: 14 juliol 2018].
* «The-moon.wikispaces.com: Hind» (en anglès). Arxivat de l'original el 2018-05-30. [Consulta: 14 juliol 2018].